CELEX: 32011R0716
Language: et
Date: 2011-07-19
Title: Nõukogu määrus (EL) nr 716/2011, 19. juuli 2011 , millega määratakse kindlaks anšoovisepüügi võimalused Biskaia lahes püügihooajaks 2011/2012

23.7.2011   
            
            
               ET
            
            
               Euroopa Liidu Teataja
            
            
               L 193/11
            
         NÕUKOGU MÄÄRUS (EL) nr 716/2011,
   19. juuli 2011,
   millega määratakse kindlaks anšoovisepüügi võimalused Biskaia lahes püügihooajaks 2011/2012
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 43 lõiget 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Nõukogu on kohustatud kehtestama iga kalavaru või kalavarurühma puhul lubatud kogupüügi (TAC). Kalapüügivõimalused tuleks jaotada liikmesriikide vahel nii, et kõikidele liikmesriikidele oleks tagatud kõikide kalavarude või kalavarurühmadega seonduva püügitegevuse suhteline stabiilsus, võttes asjakohaselt arvesse nõukogu 20. detsembri 2002. aasta määruses (EÜ) nr 2371/2002 (ühisele kalanduspoliitikale vastava kalavarude kaitse ja säästva kasutamise kohta) (1) sätestatud ühise kalanduspoliitika eesmärke.
            
         
               (2)
            
            
               Kalavaru asjakohase majandamise eesmärgil ja lihtsustamiseks on kohane kehtestada Biskaia lahe (ICES VIII alapiirkond) anšoovisevaru lubatud kogupüük ja liikmesriikide kvoodid püügihooajaks 1. juulist kuni järgneva aasta 30. juunini, mitte kalendriaasta pikkuseks püügiperioodiks.
            
         
               (3)
            
            
               Nõukogu määrusega (EL) nr 57/2011 (2) kehtestatakse 2011. aasta püügivõimalused teatavate kalavarude, v.a Biskaia lahe anšoovisevaru jaoks.
            
         
               (4)
            
            
               Biskaia lahe anšoovisevaru lubatud kogupüük püügihooajaks 2011/2012 tuleks kehtestada olemasoleva teadusnõuande põhjal, arvestades bioloogilisi ja sotsiaal-majanduslikke aspekte ning tagades samal ajal eri kalandussektorite õiglase kohtlemise.
            
         
               (5)
            
            
               Selleks, et kehtestada Biskaia lahe anšoovisevaru majandamise mitmeaastane kava, mis hõlmaks asjakohast püügihooaega ja kalapüügivõimaluste kindlaksmääramiseks kohaldatavat püügikontrolli eeskirja, esitas komisjon 29. juulil 2009 ettepaneku määruse kohta, millega kehtestatakse Biskaia lahe anšoovisevaru ja selle püügi pikaajaline kava. Võttes arvesse kõnealust komisjoni ettepanekut ning arvestades, et kõnealuse ettepaneku aluseks olevas mõjuhinnangus on esitatud kõige värskem hinnang nende otsuste mõju kohta, milles käsitletakse Biskaia lahe anšoovisevaru püügivõimalusi, on asjakohane kehtestada vastav kõnealuse varu lubatud kogupüük. Kalanduse teadus-, tehnika- ja majanduskomitee poolt 15. juulil 2011. aastal avaldatud nõuande kohaselt on kalavaru biomass ligikaudu 98 450 tonni. Seega peaks 1. juulist 2011 kuni 30. juunini 2012 kestvaks püügihooajaks kehtestatav lubatud kogupüük olema 29 700 tonni.
            
         
               (6)
            
            
               Pidades silmas anšoovisepüügi võimaluste konkreetset kohaldamisala ja -aega, on asjakohane määrata kõnealused püügivõimalused kindlaks eraldi määrusega. Kõnealuse püügi suhtes tuleks siiski kohaldada määruse (EL) nr 57/2011 üldsätteid, mis käsitlevad kvoodi kasutamise tingimusi.
            
         
               (7)
            
            
               Nõukogu 6. mai 1996. aasta määruse (EÜ) nr 847/96 (millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel) (3) artikli 2 kohaselt on vaja kindlaks määrata, millisel määral kohaldatakse kõnealuses määruses sätestatud meetmeid Biskaia lahe anšoovisevaru suhtes.
            
         
               (8)
            
            
               Pidades silmas püügihooaja 2011/2012 algust ja iga-aastase saagiaruande esitamise vajadust, peaks käesolev määrus jõustuma viivitamata ning seda tuleks kohaldada alates 1. juulist 2011,
            
         ON VASTU VÕTNUD KÄESOLEVA MÄÄRUSE:
   Artikkel 1
   Anšoovisepüügi võimalused Biskaia lahes
   1.   Anšoovisevaru lubatud kogupüük määruses (EÜ) nr 218/2009 (4) määratletud ICES VIII alapiirkonnas püügihooajaks 1. juulist 2011 kuni 30. juunini 2012 ning selle jaotus liikmesriikide vahel on järgmine (eluskaal tonnides):
   
               
                           Liik
                        
                        
                           :
                        
                        
                           Anšoovis
                           
                              Engraulis encrasicolus
                           
                        
                     
            
               
                           ICES püügipiirkond
                        
                        
                           :
                        
                        
                           VIII
                           (ANE/08.)
                        
                     
         
               Hispaania
            
            
               26 730
            
            
               Analüütiline TAC
            
         
               Prantsusmaa
            
            
               2 970
            
         
               EL
            
            
               29 700
            
         
               TAC
            
            
               29 700
            
         2.   Lõikes 1 sätestatud püügivõimaluste jaotuse ja nende kasutamise suhtes kohaldatakse määruse (EL) nr 57/2011 artiklites 9, 12 ja 14 sätestatud tingimusi.
   3.   Lõikes 1 osutatud kalavaru suhtes kohaldatakse määruses (EÜ) nr 847/96 sätestatud analüütilist TACi. Kohaldatakse kõnealuse määruse artikli 3 lõikeid 2 ja 3 ning artiklit 4.
   Artikkel 2
   Jõustumine
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 1. juulist 2011.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. juuli 2011
      
         
            Nõukogu nimel
         
         
            eesistuja
         
         M. SAWICKI
      
   
   
      (1)  EÜT L 358, 31.12.2002, lk 59.
   
      (2)  ELT L 24, 27.1.2011, lk 1.
   
      (3)  EÜT L 115, 9.5.1996, lk 3.
   
      (4)  Euroopa Parlamendi ja nõukogu 11. märtsi 2009. aasta määrus (EÜ) nr 218/2009 Atlandi ookeani kirdeosas kalastavate liikmesriikide nominaalsaagi statistiliste andmete esitamise kohta (ELT L 87, 31.3.2009, lk 70).